GRADSKA KNJIŽNICA SAMOBOR

UPRAVNO VIJEĆE

U Samoboru 15. studenoga 2024.

**ZAPISNIK**

S 29. sjednice Upravnog vijeća Gradske knjižnice Samobor održane 15. studenoga 2024. godine preko aplikacije Zoom.

Prisutni:

1. Kristina Noršić članica UV-a GKS

2. Hana Kovačić, članica UV-a GKS

3. Sanja Petrić, članica UV-a GKS

4. Maja Klisurić, članica UV-a GKS

5. Blaženka Mavrić Vadlja, predsjednica UV-a GKS

 Ostali prisutni: Mirjana Dimnjaković, ravnateljica GKS-a

**DNEVNI RED**

1. Verifikacija zapisnika s 29. sjednice.

2. Usvajanje Prijedloga financijskog plana Gradske knjižnice Samobor za 2025. i projekcije plana za 2026. i 2027. godinu.

3. Donošenje odluke o povođenju revizije ( ostatak – otvoreni fond Odjela za odrasle).

4. Donošenje odluke o zatvaranju Glazbene zbirke.

5. Informacija o predanim prijavnicama.

6. Razno.

Predloženi dnevni red jednoglasno je usvojen.

**Ad.1)**

Upravno vijeće Gradske knjižnice Samobor jednoglasno je usvojilo zapisnik s 21. sjednice Upravnog vijeća GKS-a.

**Ad.2)**

Prijedlog financijskog plana GKS za 2025. i projekcije plana za 2026. i 2027. godinu jednoglasno su usvojene.

Ravnateljica Dimnjaković obavijestila je članove UV-a o odbijenoj molbi za zapošljavanje dvaju djelatnika kao i za program digitalizacije zbirke VHS kazeta i CD-romova snimljenih na knjižničnim programima, koji se čuvaju u Zavičajnoj zbirci.

**Ad.3)**

Donesena je odluka o zatvaranju Odjela za odrasle od 7. siječnja 2024. radi provedbe zakonom propisane revizije fonda. Kako je dio revizije već napravljen u ljetnom periodu očekivano trajanje revizije je 4 tjedna. Korisnici će knjige vraćati na Odjel za djecu i mlade.

**Ad.4)**

Donesena je odluka o zatvaranju Glazbene zbirke. Dolaskom novih tehnologija broj korisnika zbirke značajno se smanjio i glazbena građa je postala neatraktivna korisnicima. Kako se radi o izuzetno kvalitetnim naslovima odlučeno je da će se građa u mjesecu prosincu ponuditi na kupnju korisnicima knjižnice.

**Ad.5)**

Dana je informacija o predanim prijavnicama Ministarstvu kulture i Zagrebačkoj županiji na raspisane javne pozive za potrebe u kulturi. Prijavljena je nabava građe i posebni programi.

**Ad.6)**

Ravnateljica Dimnjaković istaknula je potrebu povećanja cijene članarine u sljedećoj godini. Članice UV-a predložile su da članarina bude 15 EURA što je jednoglasno prihvaćeno. Najavljeni su programi na Odjelu za odrasle i Odjelu za djecu i mlade do kraja kalendarske godine. (Predstavljanje drugog izdanja knjige „Po jutru se grad poznaje“, izložba ilustracija Branke Hollingsworth Nare u izlozima Odjela za Odrasle te obilježavanje obljetnice izdanja zbirke pjesama „Beli mugri“ Koče Racina. Noć kazališta bit će obilježena gostovanjem predstave „Djed i repa“ kazališta Lutonjica Toporko, dok će GKS Skečeri svoju Božićnu želju odigrati u Centru za mlade Bunker.

Osvrnuli smo se i na uspješno izlaganje kolegice Silvije Turk na 49. skupštini HKD-a, kao i na prvu stručnu knjigu izdanu u nakladi naše knjižnice. Knjigu „Nagovor na čitanje“ Draženke Robotić planiramo prijaviti na otkup knjiga Ministarstvu kulture RH za 2025. godinu.

Zapisničar: Predsjednica. UV-a GKS-a: Maja Klisurić Blaženka Mavrić Vadlja

